
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/5279-…/2017
Előterjesztés elkészítésének időpontja: 2017. szeptember 20.
Előterjesztést készítette: Máthé Márk közbeszerzési szakértő / dr. Tóth Krisztina jegyző
Előterjesztést jóváhagyta: dr. Tóth Krisztina jegyző
Előterjesztést véleményezi: PVB
Döntés módja: név szerinti szavazás, egyszerű szótöbbség
Melléklet: Írásbeli szakvélemény és döntési javaslat (Bíráló Bizottság)
E L Ő T E R J E S Z T É S

Sülysáp Város Önkormányzata Képviselő-testületének

2017. szeptember 21-én tartandó munkaterv szerinti ülésére

+1. napirendhez

Tárgy: Döntés az Útépítések Sülysápon tárgyú közbeszerzési eljárás eredményéről

Tisztelt Képviselő-testület!

Sülysáp Város Önkormányzata a közbeszerzésekről szóló 2015. évi CXLIII. törvény (a továbbiakban: Kbt.) harmadik része szerinti (nemzeti eljárásrend) hirdetmény nélküli közbeszerzési eljárást indított hat belterületi út építése tárgyában.

Az eljárás eredményét a Közbeszerzési Szabályzat értelmében a Képviselő-testület jogosult megállapítani. Testületi döntéshozatal esetében név szerinti szavazást kell alkalmazni (Kbt. előírás). Az eljárás tartalmát és eredményét a mellékelt dokumentum ismerteti.

Amint az a kapott ajánlatokból kitűnik az 1. részajánlat vonatkozásában a kapott 124 millió forintos állami támogatáshoz 27,5 millió Ft, a 2. részajánlat vonatkozásában a kapott 75 millió forintos támogatáshoz 14,2 millió Ft összegű saját forrást kell hozzátennünk, ami közel 83 %-os támogatási intenzitást jelent.

Az 1. részajánlat azért igényel viszonylag jelentősebb többletforrást, mivel a megpályázott 150 millió forint helyett forráshiány miatt „csupán” 124 millió forint támogatást nyertünk el, ugyanakkor a műszaki tartalom nem lett volna csökkenthető ésszerű módon úgy, hogy ne kelljen támogatásról lemondanunk. Emiatt – és annak érdekében is, hogy minél nagyobb lépésekben haladhasson az útépítés Sülysápon – a projektben tartottuk az összes eredetileg megépíteni tervezett utat.

A kivitelezés pénzügyi forrása a költségvetés beruházási keretében rendelkezésre áll.

A fentiek értelmében kérem a T. Képviselő-testületet, hogy hozza meg döntését!

…/2017. (IX. 21.) ÖKT határozati javaslat
Sülysáp Város Önkormányzat Képviselő-testülete 
1./ az Útépítések Sülysápon tárgyú közbeszerzési eljárást az 1. részajánlat: Erkel Ferenc utca, és Szent István tér építése, valamint a Révai utca felújítása tárgyban eredményesnek nyilvánítja, és az eljárás nyertesét az alábbiak szerint hirdeti ki:

Neve:
HE-DO Kft.

Székhely címe:
1133 Budapest, Váci út 76.

Nettó ajánlati ár: 
119.324.921.- Ft
Jótállás időtartama: 

2.1 alszempont:  
Jótállás időtartama a Révai utca esetében: 36 hónap

2.2 alszempont: 
Jótállás időtartama az Erkel Ferenc utca és a Szent István tér vonatkozásában:72 hónap

Késedelmi kötbér mértéke: 
250.000 Ft / nap
Kiválasztás indoka: 
A nevezett érvényes ajánlat érte el a legmagasabb értékelési pontszámot, így a legjobb ár-érték arányú ajánlat a tárgyi részajánlat vonatkozásában.

2./ A projekt megvalósításához szükséges költségvetési forrást pályázati támogatásból és a tárgyévi költségvetés beruházási keretének terhére biztosítja.

3./ Felhatalmazza a Polgármestert az Írásbeli összegezés kiküldésére (eredmény kihirdetésre) és a szerződés megkötésére.

Határidő: 2017. október 2.

Felelős: polgármester

…/2017. (IX. 21.) ÖKT határozati javaslat

Sülysáp Város Önkormányzat Képviselő-testülete 

1./ az Útépítések Sülysápon tárgyú közbeszerzési eljárást a 2. részajánlat: Gárdonyi Géza, Táncsics Mihály, Nyárfa utcák építése tárgyban eredményesnek nyilvánítja, és az eljárás nyertesét az alábbiak szerint hirdeti ki:

Neve:
HE-DO Kft.

Székhely címe:
1133 Budapest, Váci út 76.

Nettó ajánlati ár: 
70.314.502.- Ft
Jótállás időtartama: 
72 hónap
Késedelmi kötbér mértéke: 
250.000 Ft / nap
Kiválasztás indoka: 
A nevezett érvényes ajánlat érte el a legmagasabb értékelési pontszámot, így a legjobb ár-érték arányú ajánlat a tárgyi részajánlat vonatkozásában.
2./ A projekt megvalósításához szükséges költségvetési forrást pályázati támogatásból és a tárgyévi költségvetés beruházási keretének terhére biztosítja.

3./ Felhatalmazza a Polgármestert az Írásbeli összegezés kiküldésére (eredmény kihirdetésre) és a szerződés megkötésére.

Határidő: 2017. október 2.

Felelős: polgármester

Sülysáp, 2017. szeptember 20.

Horinka László s.k.

